55. schôdza NR SR - 9.deň - A. dopoludnia
Dátum: 2022-02-16
Poslanec: Mizík, Stanislav (ĽS Naše Slovensko)
Druh vystúpenia: Vystúpenie v rozprave

6. Vážené kolegyne a kolegovia, trošku som sa rozčúlil. Ale, ale, minister Mikulec, tak vy chcete vykrývať príspevky pre migrantov z nášho rozpočtu?! Vy sa chcete starať o musulmanov, Ahmedov, mahdíov, Bašírov, Abdulláhov a kdejakých iných a kašlete na dôchodcov a občanov Slovenskej republiky?! Kolegyne a kolegovia, ministerstvo vnútra nám tu predkladá návrh zákona o azyle. Po vlastizradnom procese realizácie prijímania amerických vojakov a vlastizradnej zmluvy so Spojenými štátmi je to ďalší návrh zákona, ktorý umožní na Slovensku pobyt ďalších prapodivných persón či elementov nepotrebných a škodlivých pre našu vlasť. Z textu návrhu a tiež aj z dôvodovej správy jednoznačne vyplýva, že toto nie je šité pre Európanov, napríklad pre Ukrajincov, ktorí utekajú, či Srbov alebo či iných pôvodných obyvateľov Európy. Je to šité pre hordy neprispôsobivých elementov z Afriky, Blízkeho východu alebo nebodaj z moslimských krajín Ázie. Tento návrh má upravovať prvotnú integráciu azylantov a cudzincov, ktorým sa poskytla doplnková ochrana. Samozrejme, že to ide podľa smerníc Európskeho parlamentu a Rady EÚ. A táto zradcovská vláda to premieta do predkladaného návrhu zákona. Toho EÚ parlamentu, toho Európskeho parlamentu, ktorý je všeobecne a často nazývaný hniezdom vreteníc. A nikým nevolená Rada Európskej únie ničí všetko, na čo šiahne. Naša vláda kašle na občanov Slovenskej republiky, ale, ale o migrantov, ekonomických migrantov a hlavne mladých juncov, z ktorých sú mnohí vycvičení teroristi, ktorí sa aktívne zúčastňovali mnohých vojen, teroristických akcií, vrážd, zotročovania ľudí a znásilňovaní, na týchto nekašle, na týchto naozaj nekašle. O týchto sa už stará, stará sa dopredu. Týmto pripravuje život v bavlnke taký, aký majú v krajinách západnej Európy. (Reakcia z pléna.) Neruš, vydrž niť! Čo vás zaráža?! (Smiech v sále.) Napríklad ma zaráža tzv. zlučovanie rodín. Samo osebe je to pekné, keď je rodina spolu. Ale už nie je pekné ani v súlade s právom, keď sa do európskej krajiny prisťahuje aj päť žien jedného tridsiatnika a spolu s desiatimi deťmi. A čo robia? No nič nerobia, absolútne nič nerobia! Vyžierajú sociálny systém a žiadajú prideliť väčší byt a väčší byt. A aj ho dostanú. Toto sa deje v Európe, v západnej Európe. A v tomto návrhu zákona máme zavádzanie jednorazového príspevku či integračných príspevkov pre azylantov či cudzincov. Takže ešte raz, pre našich dôchodcov nič alebo jednorazová žobračenka pod podmienkou pichnutia neoverenej vakcíny. A čo je tam ďalej v tom návrhu vašom slávnom? Zabezpečenie tzv. sociálneho poradenstva. Ja tomu hovorím, v preklade je to poučenie, kde aké dávky dostať. Má tam byť aj psychologické poradenstvo a kurz kultúrnej orientácie. Vidíme, ako tá orientácia funguje týchto musulmanov v západnej Európe, pán minister. Tomu sa dá rozumieť len takto, pologramotnému bojovníkovi z púšte či vysoko sofistikovanému odborníkovi na výrobu výbušnín bude nejaký psychológ vysvetľovať - no, no, no, ženu v minisukni neslobodno znásilňovať! Toto nie je výzva, keď chodí po európsky oblečená. Alebo malí chlapci sa nemôžu obťažovať - no, no, no, odporuje to našim zákonom. Alebo ešte špeciálnejšia vec - u nás máme zákon proti týraniu zvierat, sú viacej chránené ako ľudia. Tak no, no, no, pozor, chránime aj kozy. Tento návrh zákon bude mať negatívny vplyv na rozpočet verejnej správy, ako sa píše v dôvodovej správe. No to je veruže jasné, že budem mať negatívny vplyv, však ste to aj sám, na začiatku pri úvodnom slove tohto zákona ste to aj povedal. Azylanti a ich schéma, schéma ich ochrany a integrácie sú všade v Európe priam žrúti financií, pán minister, to sú žrúti, absolútni žrúti financií. Ale jednu vec absolútne nechápem, ktorý troglodyt to tam dal do dôvodovej správy, že to bude mať pozitívny vplyv, pozitívny sociálny vplyv. Viete, dám otázku. Aký sociálny vplyv? Sú rôzny typy sociálnych vplyvov. Môže to byť konformita a to je výsledok stretnutia s názormi väčšiny. Inovácia, to je výsledok stretnutia s názormi menšiny. Skupinová polarizácia, zmena priemerného názoru skupiny, ktorá nasleduje po skupinovej diskusii. A potom je tam poslušnosť. Obedience, splnenie príkazu v pozícii autority. Rozmením to na drobné, konformita. Väčšinovej masy migrantov sa názory nijak nedotýkajú. V západnej Európe, samozrejme. Automaticky sa začlenia do komunity v určitej oblasti a tiež do určitej národnostnej menšiny či náboženskej svojej menšiny. No-go zóny, vám dačo hovorí, pán minister? Po druhé rozoberieme si inováciu. Názory? Menšiny? Tá je v západnej Európe v migrantských komunitách vypudená alebo asimilovaná. Potom tu máme skupinovú polarizáciu. To je zmena priemerného názoru, ktorá nasleduje po skus... skuck... skupinovej diskusii. Nič také vo väčšom meradle vďaka nevykoreniteľným kultúrnym vplyvom nie je možné pri tých ľuďoch. Poslušnosť, splnenie príkazu v pozícii autority. Pozrime sa na migračné štvrte, ako to tam funguje. Tam autorita štátu vôbec nefunguje! Vplyv štátu tam nie je. Nie je tam ani štátna polícia, lebo policajti sa boja vojsť do týchto štvrtí. Celkovo k tomuto zákonu môžem povedať, členovia vašej vlády vždy klamali, klamú a budú klamať. Ešte raz, vždy klamali, klamú a budú klamať. Pamätám si dobre, ako Boris Kollár, predseda parlamentu, už v 2015. mal agendu žiadni migranti, žiadni migranti, nič také. Na to lapal svoje ovečky. V 2021, v apríli sa postavil tvrdo - žiadni migranti nebudú, žiaden pakt o umiestňovaní migrantov. Čo sa deje? Už sa varí začiatok guľášu. Už sa mieša cibuľka, mastí príprava na prijatie týchto migrantov. Čiže zase si nakakal do pusy spolu s celou vašou vládou. Ja som si myslel, že toto bol vrchol excesu, pán minister. Kiska s kozou v Prezidentskom paláci, toto som si myslel, že to bude vrchol idiocie. Teraz som zistil, že som sa mýlil. Hanba vám! Ďakujem za slovo.